लुधियाना। केंद्र सरकार की वेलफेयर स्कीमों और सब्सिडी का फायदा हर सिटीजन तक पहुंचाने के लिए जल्द ही नेशनल आई कार्ड बनाए जाएंगे। इसे स्मार्ट कार्ड भी कहा जाएगा। इस आई कार्ड के जरिए पहचान हो पाएगी कि आप देश के सिटीजन हैं या नॉन सिटीजन हैं। रजिस्टर जनरल ऑफ इंडिया की ओर से इस पूरी योजना की मॉनिटरिंग की जा रही है। इसलिए सबसे पहले डीसी और नगर निगम की ओर से सर्वे करवा नेशनल पॉपुलेशन रजिस्टर पूरा किया जा रहा है।
इसके बाद केंद्र सरकार की ओर से लोगों को नेशनल आई कार्ड जारी किए जाएंगे। ये कार्ड जहां देश की सुरक्षा के मद्देनजर बेहद अहम होगा। वहीं, वेलफेयर स्कीम और सब्सिडी का फायदा किसी नॉन रेजीडेंट को जाए, इसकी मॉनिटरिंग केंद्र सरकार कर सकेगी। आई कार्ड अलग-अलग रंग के रहेंगे। इस स्कीम के तहत शहर में नगर निगम की ओर से जोन वाइस डोर टू डोर जाकर सर्वे कर पूरा ब्योरा जुटाया जा रहा है। नगर निगम की हद में कुल 3120 ब्लॉक हैं। इसके लिए 1200 मुलाजिमों की टीम जुटी हुई है। ये सर्वे 30 नवंबर तक पूरा किया जाना था, लेकिन शहर में यह देरी से शुरू हुआ। अब तक सर्वे 75 फीसदी पूरा कर लिया गया है। सर्वे के लिए आने वाली टीम पहले फेज में पब्लिक से आधार कार्ड नंबर और पहले दी गई जानकारी को पुख्ता कर इसका पूरा डाटा बना रही है। अगर आपके पास आधार कार्ड नहीं है और आप देश के सिटीजन हैं तो दूसरी स्टेज में बायोमैट्रिक सिस्टम की स्कैनिंग के जरिए आपको ये कार्ड इश्यू किया जाएगा।
सर्वे के तहत शहर में नेशनल पॉपुलेशन रजिस्टर को पूरा करने का काम जारी है। लगभग 75 फीसदी ये काम पूरा हो गया है। पब्लिक को नए सिटीजन कार्ड इश्यू किए जाने हैं, इसलिए इस सर्वे में वे पूरा सहयोग दें।
दविंदर सिंह, इंचार्ज, लुधियाना नेशनल पॉपुलेशन रजिस्टर
hin_Deva hin_Deva hin_Deva bho_Deva